作者:馬謙齋
標題:雙調・沉醉東風嘲妓好睡
內容:搖不醒鸞交鳳友，搬不回燕侶鶯儔。莫不是宰予妻，陳摶友？百忙裡蝶夢莊周。衲被蒙頭萬事休，真乃是眠花臥柳。自悟恣甌內瀲灩英掩，瓦盆中漸淺重添。線雞肥，新ド釅。不須典琴留劍，二頃桑麻足養廉，歸去來，長安路險！取富貴青蠅競血，進功名白蟻爭穴。虎狼叢甚日休，是非海何時徹？人我場慢爭優劣，免使傍人做話說，咫尺韶華去也。